ส่วนขยายการใช้งานกุญแจคืออะไร
ส่วนขยายการใช้งานกุญแจ (KUE) กำหนดใบรับรองที่สามารถใช้ได้ คุณสามารถใช้ส่วนขยายการใช้งานกุญแจเพื่อจำกัดการดำเนินการที่กุญแจสาธารณะในใบรับรองสามารถดำเนินการได้ ตัวอย่างเช่น คุณสามารถสร้างใบรับรองเพื่อลงชื่ออีเมล แต่ไม่ต้องเข้ารหัส ใบรับรองการใช้งานกุญแจที่ขยายเพิ่ม (EKU) คล้ายกับ KUE แต่กำหนดใบรับรองในรูปของ “วัตถุประสงค์” (เช่น เพื่อลงชื่อ OCSP, ระบุลูกข่าย SSL และอื่นๆ) EKU ใหม่กว่าและขยายได้มากกว่า KUE จึงมักจะถือว่าเป็นกลไกที่จำกัดการใช้งาน “เฉพาะ” คุณสามารถปรับค่าส่วนขยายการใช้งานกุญแจที่ขยายเพิ่มได้ในภายหลังสำหรับการช่วยเหลือนี้

คุณสามารถใช้ส่วนขยายการใช้งานกุญแจต่อไปนี้ได้:

ลายเซ็น: เลือกเมื่อใช้กุญแจสาธารณะของใบรับรองกับกลไกลายเซ็นดิจิตอลเพื่อสนับสนุนบริการด้านความปลอดภัยนอกจากการเซ็นชื่อใบรับรอง

ไม่มีการปฏิเสธ: เลือกเมื่อใช้กุญแจสาธารณะของใบรับรองเพื่อยืนยันลายเซ็นดิจิตอลที่ใช้เพื่อให้บริการที่ไม่มีการปฏิเสธซึ่งป้องกันการดำเนินการที่ตอบปฏิเสธไปโดยไม่ได้ตั้งใจ การไม่ปฏิเสธทำให้แน่ใจได้ว่าฝ่ายที่ไม่เห็นด้วยไม่สามารถปฏิเสธเหตุผลที่กำหนดไว้ในการแถลงการณ์หรือสัญญาได้ 

การเข้ารหัสลับกุญแจ: เลือกเมื่อใช้กุญแจสาธารณะของใบรับรองเพื่อเข้ารหัสกุญแจเพื่อวัตถุประสงค์ใดๆ ใช้การเข้ารหัสลับกุญแจเพื่อการขนย้ายกุญแจและการเก็บกุญแจ (หรือการจัดการกุญแจ)

การเข้ารหัสลับข้อมูล: เลือกเมื่อใช้กุญแจสาธารณะของใบรับรองเพื่อเข้ารหัสลับข้อมูลผู้ใช้ที่ไม่ใช่กุญแจที่ใช้ในการเข้ารหัส

ข้อตกลงกุญแจ: เลือกเมื่อใช้กุญแจสาธารณะของใบรับรองสำหรับข้อตกลงกุญแจ ใช้โปรโตคอลข้อตกลงกุญแจ (รู้จักในนามของโปรโตคอลการแลกเปลี่ยนกุญแจ) เมื่อทั้งสองฝ่ายตกลงใช้กุญแจในระบบการเข้ารหัสด้วยกุญแจลับที่ซึ่งสามารถแบ่งปันกุญแจได้อย่างอิสระและมีความปลอดภัยเหนือตัวกลางที่ไม่ปลอดภัย (ตัวอย่างเช่น ถ้าใช้กุญแจ Diffie-Hellman สำหรับการจัดการกุญแจ จึงตั้งส่วนขยายนี้)

การเซ็นชื่อใบรับรอง: เลือกเมื่อใช้กุญแจสาธารณะของใบรับรองสำหรับการยืนยันลายเซ็นบนใบรับรองกุญแจสาธารณะ ใบรับรองที่มีส่วนขยายนี้เป็นใบรับรองที่มีผู้ให้บริการออกใบรับรอง (CA) ถ้ากำหนดส่วนขยายนี้ให้แก่ใบรับรอง ก็ต้องตั้ง “ใช้ใบรับรองนี้เป็นผู้ให้บริการออกใบรับรอง”  ในส่วนขยายข้อจำกัดพื้นฐาน (BCE) BCE จะแสดงหลังผู้ช่วยนี้

การลงชื่อ CRL: เลือกเมื่อใช้กุญแจสาธารณะของใบรับรองเพื่อยืนยันลายเซ็นบนรายการที่ยกเลิกใบรับรอง (CRL)

เฉพาะตัวเข้ารหัส: เลือกเฉพาะเมื่อมีการตั้งข้อตกลงกุญแจ  ซึ่งแสดงว่าสามารถใช้กุญแจสาธารณะของใบรับรองในการเข้ารหัสข้อมูลได้ขณะที่ดำเนินการทำข้อตกลงกุญแจ

เฉพาะตัวถอดรหัส:  เลือกเมื่อมีการตั้งค่าข้อตกลงกุญแจ ซึ่งแสดงว่าสามารถใช้กุญแจสาธารณะของใบรับรองในการถอดรหัสข้อมูลได้ขณะที่ดำเนินการทำข้อตกลงกุญแจ

“ส่วนขยายนี้มีความสำคัญ” หมายความว่าอะไร
รู้จักกันว่าเป็น “ตัวบ่งชี้ความสำคัญ” ซึ่งเป็นธงที่ให้คำแนะนำซอฟต์แวร์ที่ใช้ใบรับรองว่าการละเว้นส่วนขยายการใช้งานกุญแจหากไม่รู้จักจะมีความปลอดภัยหรือไม่ ระบบจะปฏิเสธใบรับรองหากซอฟต์แวร์ไม่รู้จัก “ส่วนขยายที่สำคัญ”